H **Νάσικ** ( /ˈnʌʃɪk/ ) είναι μια αρχαία ιερή πόλη στα βόρεια της ινδικής πολιτείας Μαχαράστρα, η οποία βρίσκεται στις όχθες του ποταμού Γκοντάβαρι. H Νάσικ είναι γνωστή ως ένας από τους άγιους τόπους του ινδουισμού· συγκεκριμένα, η γιορτή Κουμπ Μέλα πραγματοποιείται στη Νάσικ κάθε 12 χρόνια.   Είναι η τέταρτη μεγαλύτερη πόλη στη Μαχαράστρα μετά τη Βομβάη, την Πούνε και την Ναγκπούρ.

Η πόλη, περίπου 190 χλμ βόρεια της Βομβάης, πρωτεύουσας της Μαχαράστρα, ονομάζεται *«Η πρωτεύουσα του κρασιού της Ινδίας»*, καθώς οι μισοί αμπελώνες της Ινδίας βρίσκονται στη Νάσικ.

Γεωγραφία
---------

Η Νάσικ βρίσκεται στα βόρεια της πολιτείας Μαχαράστρα, με υψόμετρο στα 584 μέτρα από τη μέση στάθμη της θάλασσας, το οποίο της χαρίζει ιδανικό κλίμα, ιδιαίτερα τους χειμώνες.

Η Νάσικ έχει καταπράσινο ορεινό τοπίο
Ο ποταμός Γκοντάβαρι προέρχεται από το βουνό Brahmagiri, περίπου 24 χιλιόμετρα από την Νάσικ και ρέει μέσα από τον παλιό οικισμό, ο οποίος πλέον αποτελεί το κεντρικό τμήμα της πόλης. Λόγω της υψηλής ρύπανσης που δημιούργησαν κάποια εργοστάσια κοντά στην πόλη, ο βιότοπος του ποταμού πέθαινε με ανησυχητικούς ρυθμούς· από τότε οι προσπάθειες καθαρισμού του ποταμού έχουν χαρακτηριστεί επιτυχείς. Εκτός από τον Γκοντάβαρι, άλλα σημαντικά ποτάμια που ρέουν κοντά στην Νασίκ είναι οι Vaitarana, Bhima και Girana. 

Η Νάσικ βρίσκεται στη δυτική άκρη του οροπεδίου Ντέκκαν, ενός ηφαιστειακού σχηματισμού.

Ο ναός Τριμπακεσβάρ απέχει περίπου 30 χιλιόμετρα από την πόλη και βρίσκεται στο βουνό Μπραχμαγκίρι, από το οποίο προέρχεται ο ποταμός Γκοντάβαρι. Η έκταση της πόλης είναι περίπου 25.913 τετραγωνικά χιλιόμετρα.

Κλίμα
-----

Η τροπική θέση της πόλης, συνδυασμένη με το υψηλό υψόμετρο της προσφέρουν μια σχετικά ήπια εκδοχή ενός τροπικού κλίματος. Οι θερμοκρασίες αυξάνονται ελαφρά τον Οκτώβριο, αλλά ακολουθεί μία δροσερή περίοδο από τον Νοέμβριο έως τον Φεβρουάριο. Η μήνες αυτοί βλέπουν ζεστές ημέρες με θερμοκρασίες γύρω στους 28° C και δροσερές νύχτες με θερμοκρασίες που φτάνουν μέχρι 10 ° C και εξαιρετικά ξηρό αέρα.

Πολιτική διοίκηση
-----------------

### Δικαστήριο

Το κτίριο του δικαστηρίου της Νάσικ είναι χτισμένο σε μαύρη πέτρα, με αρχιτεκτονικό στυλ που παραπέμπει στο παλιό βρετανικού καθεστώς. Ένα νέο κτίριο εγκαινιάστηκε στις 18 Σεπτεμβρίου 2005. 

### Διαχείριση στερεών αποβλήτων

Στον δήμο της Νάσικ παράγονται περίπου 225 MT στερεών αποβλήτων ανά ημέρα. Ένα εργοστάσιο έχει οριστεί από τον δήμο κοντά στο Πάνταβ Λένι (σπήλαια Πάνταβλενι) για να επεξεργάζεται τα σκουπίδια και να τα μετατρέπει σε λίπασμα.

 Τα ιερά λουτρά Ram Kund στην Νασίκ

Δημογραφικά στοιχεία
--------------------

Η Νάσικ είναι η τέταρτη μεγαλύτερη πόλη, με βάση τον πληθυσμό, στη Μαχαράστρα, μετά από την Βομβάη, την Πούνε και την Ναγκπούρ. Σύμφωνα με την απογραφή της Ινδίας του 2011, η Νάσικ είχε πληθυσμό 1.486.053 κατοίκους, εκ των οποίων 782.517 ήταν άνδρες και οι 703.536 γυναίκες. Ο πληθυσμός της μητροπολιτικής περιοχής της Nashik ήταν 1.561.809 (821.921 άνδρες, 739.888). Η Νάσικ είχε μέσο ποσοστό αλφαβητισμού 89,85%: 93,40% για τους άντρες και 85,92% για τις γυναίκες.

Τέχνη και πολιτισμός
--------------------

 To άγαλμα του Rishabdev Bhagwan στο Mangi Tungi 
Τον Φεβρουάριο του 2016, το άγαλμα της Αχίμσα, ένα είδωλο του πρώτου Τζάϊν tirthankara Rishabhdev το οποίο έχει ύψος 108 πόδια (32,92 μέτρα) και είναι σκαλισμένο σε μονολιθική πέτρα εγκαινιάστηκε στο Μανγκί Τουνγκί. Είναι καταγραμμένο στο βιβλίο Guinness των παγκόσμιων ρεκόρ ως το ψηλότερο είδωλο Τζαϊνισμού στον κόσμο.

 Σπήλαιο Νο.10 "Nahapana Vihara" στα σπήλαια Pandavleni, (περίπου 120 μ.Χ.) 
 Ο ναός Trimbakeshwar στην πηγή του ποταμού Γκοντάβαρι, κοντά στην Νασίκ 
### Σπήλαια Πάνταβλενι

Τα σπήλαια Πάνταβλενι ή αλλιώς σπήλαια της Νάσικ αποτελούν μια ομάδα 24 σπηλιών που σκαλίστηκαν μεταξύ του 1ου αιώνα π.Χ. και του 2ου αιώνα μ.Χ.. Οι περισσότερες από τις σπηλιές είναι Vihara εκτός από την 18η που είναι Chaitya.  Η θέση των σπηλαίων είναι ένας ιερός βουδιστικός τόπος και βρίσκεται περίπου 8 χιλιόμετρα νότια της Νάσικ.

Βιομηχανία
----------

### Βιομηχανία οίνου

 Κελάρι στους Αμπελώνες Sula 
Η Νάσικ περιγράφεται ως "Η πρωτεύουσα κρασιού της Ινδίας", καθώς παράγει 10.000 τόνους σταφυλιών ετησίως. 

Το 2013, υπήρχαν 22 οινοποιεία στη Νασίκ από τα 46 οινοποιεία σε ολόκληρη την Ινδία.  Ο μεγαλύτερος αμπελώνας στη Νασίκ είναι οι αμπελώνες Sula. 

Την εποχή της συγκομιδής, η Νάσικ φιλοξενεί πολλά φεστιβάλ κρασιού, όπως το *India Grape Harvest* και το *SulaFest*.

Εκπαίδευση
----------

Η πόλη διαθέτει δύο κρατικά πανεπιστήμια: το Ανοιχτό Πανεπιστήμιο Yashwantrao Chavan Maharashtra και το Πανεπιστήμιο Επιστημών Υγείας της Μαχαράστρα.

Παραπομπές
----------

1. ↑  «History of Kumbh Mela – Origin of Kumbh Mela». Kumbhamela.net. Αρχειοθετήθηκε από το πρωτότυπο στις 18 Σεπτεμβρίου 2018. Ανακτήθηκε στις 2 Ιουλίου 2015.
2. ↑  «Development and present Status of Nashik District» (PDF). Αρχειοθετήθηκε από το πρωτότυπο (PDF) στις 9 Απριλίου 2018. Ανακτήθηκε στις 9 Απριλίου 2018.
3. 1 2 3  «Why Nashik is the wine capital of India - Asia-Pacific - RFI». Αρχειοθετήθηκε από το πρωτότυπο στις 9 Απριλίου 2018. Ανακτήθηκε στις 9 Απριλίου 2018.
4. ↑  «Visit Nashik, Wine Capital of India». CNN. Αρχειοθετήθηκε από το πρωτότυπο στις 9 Απριλίου 2018. Ανακτήθηκε στις 9 Απριλίου 2018.
5. ↑  «Overview of District». *Official Website of Nashik District*. Nashik.nic.in. Αρχειοθετήθηκε από το πρωτότυπο στις 5 Απριλίου 2015. Ανακτήθηκε στις 1 Φεβρουαρίου 2015.
6. ↑  «geography». Αρχειοθετήθηκε από το πρωτότυπο στις 18 Ιανουαρίου 2019. Ανακτήθηκε στις 21 Απριλίου 2019.
7. ↑  «indiamapssite.com - This website is for sale! - indiamapssite Resources and Information». *ww1.indiamapssite.com*. Αρχειοθετήθηκε από το πρωτότυπο στις 6 Σεπτεμβρίου 2019. Ανακτήθηκε στις 19 Νοεμβρίου 2019.
8. ↑  «Official WebSite of District». Nashik.nic.in. Αρχειοθετήθηκε από το πρωτότυπο στις 16 Ιουλίου 2011. Ανακτήθηκε στις 16 Ιουλίου 2010.
9. ↑  «History of Nashik». Nashikcorporation.com. Αρχειοθετήθηκε από το πρωτότυπο στις 27 Δεκεμβρίου 2008. Ανακτήθηκε στις 16 Ιουλίου 2010.
10. ↑  «History - Official Website of District Court Of India». Αρχειοθετήθηκε από το πρωτότυπο στις 10 Σεπτεμβρίου 2015. Ανακτήθηκε στις 24 Αυγούστου 2015.
11. ↑  «Nashik district court: Latest News, Videos and Photos of Nashik district court - Times of India». *The Times of India*. Αρχειοθετήθηκε από το πρωτότυπο στις 16 Ιανουαρίου 2019. Ανακτήθηκε στις 10 Ιανουαρίου 2019.
12. ↑  «Concept Paper on Preparation of City Development Plan For Three Cities of Jharkhand Under Jawaharlal Nehru Urban Renewal Missi» (PDF). Αρχειοθετήθηκε από το πρωτότυπο (PDF) στις 4 Μαρτίου 2009. Ανακτήθηκε στις 16 Ιουλίου 2010.
13. ↑  «2011 Census Nashik». *India 2011 Census*. Αρχειοθετήθηκε από το πρωτότυπο στις 8 Ιουλίου 2018. Ανακτήθηκε στις 21 Απριλίου 2019.
14. ↑  «Guinness Book to certify Mangi Tungi idol - Times of India». *The Times of India*. Αρχειοθετήθηκε από το πρωτότυπο στις 7 Φεβρουαρίου 2018. Ανακτήθηκε στις 17 Απριλίου 2018.
15. ↑  Empires: Perspectives from Archaeology and History by Susan E. mouurya p.168
16. ↑  lonelyplanet
17. ↑  «Nashik Harvest». Food NDTV. Αρχειοθετήθηκε από το πρωτότυπο στις 8 Δεκεμβρίου 2015. Ανακτήθηκε στις 27 Νοεμβρίου 2015.
18. ↑  «Business Standard». Business Standard. Αρχειοθετήθηκε από το πρωτότυπο στις 8 Δεκεμβρίου 2015. Ανακτήθηκε στις 27 Νοεμβρίου 2015.
19. ↑   [*νεκρός σύνδεσμος*]
20. ↑  «Leaders of Tomorrow: Nashik- The wine capital of India | The Economic Times Video | ET Now». Economictimes.indiatimes.com. Αρχειοθετήθηκε από το πρωτότυπο στις 3 Αυγούστου 2015. Ανακτήθηκε στις 28 Σεπτεμβρίου 2013.

Εξωτερικοί σύνδεσμοι
--------------------

* Πολυμέσα σχετικά με το θέμα  Nashik στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 148940937
* LCCN: n82017853
* GND: 4439100-6

 |

 |